FOGVATARTOTTI TÁJÉKOZTATÓ

A büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény (a továbbiakban: Bv. tv.) 2024. március 1-én módosult.

A pénzküldéssel és pénzkezeléssel kapcsolatosan tájékoztatom, hogy a 2024. március 1.-én hatályba lépő, a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény módosulásának tekintetében a fogvatartotti pénzküldés és pénzkezelés szabályai is változtak.

A rögzített kapcsolattartóktól érkezett összegek célzott (kiétkezés, telefonálás, gyógyszervásárlás) jogcímen történő jóváírása összesen 150.000 Ft-ig történik. A 150.000 Ft-ot meghaladóan érkezett összegek automatikusan szabad felhasználású tételként kerülnek könyvelésre. A szabad felhasználású pénzösszegből az intézet felé fennálló tartozások (bv. tartozás, tartásdíj, kártérítés, stb.) kerülnek levonásra; amennyiben rendelkezik tartozással. A 150.000 Ft/ hónap összeghatár nem kapcsolattartónként kerül figyelembevételre, hanem az az összes kapcsolattartótól az adott hónapban beérkező pénzek összege. Az egy hónap alapja a naptári hónap. Időpontként nem a könyvelés dátuma, hanem a feladás, az utalás időpontja kerül figyelembevételre. Például: ha az összeget a kapcsolattartó 2024. március 31-én utalja át, azonban az összeg 2024. április 1-én kerül lekönyvelésre, az összeg a március havi keretbe számít bele.

A bv. intézet felé fennálló tartozásai kiegyenlítésére – írásbeli nyilatkozata alapján - az Ön részére célzott felhasználással (csak kiétkezésre és gyógyszerre) befizetett összegből (kapcsolattartó hozzájárulásával), vagy az Ön részére ösztöndíjként vagy munkaterápiás foglalkoztatás rendszeres pénzbeli térítés összegének 50 %-a levonható egyéni számlalapjáról.

Az ezzel kapcsolatosan az írásbeli nyilatkozatot kérelem formájában szükséges felterjesztenie KIOSZK rendszeren, vagy reintegrációs tiszten keresztül. A kapcsolattartó hozzájárulásáról szóló írásbeli nyilatkoztat bekérése az Ön feladata, melyet bekérhet kapcsolattartása során írásban, szóban, telefonon keresztül.

Tájékoztatom, hogy írásbeli nyilatkozata alapján az alapvető jogokat sértő elhelyezési körülmények miatti kártalanítás keretében kifizetett összegből, az Ön által igénybe vett jogszabályban meghatározott többletszolgáltatások díjai és költségei és egészségügyi ellátása körében felmerülő költség vagy díj levonás kezdeményezhető. Az erre vonatkozó írásbeli nyilatkozatot kérelem formájában szükséges felterjesztenie KIOSZK rendszeren vagy reintegrációs tiszten keresztül.